Општинска управа општине Бела Црква, Одељење за урбанизам, привреду и инспекцијске послове у складу са чланом члана 14., члана 37. и члана 39. Закона о процени утицаја на животну средину („Сл.гласник РС“, бр. 94/2024),  објављује:

**Ј А В Н И   У В И Д
ЗАХТЕВА ЗА ОДЛУЧИВАЊЕ О ПОТРЕБИ
ПРОЦЕНЕ УТИЦАЈА ЗАТЕЧЕНОГ СТАЊА НА ЖИВОТНУ СРЕДИНУ**

CETIN d.o.o. Beograd-Novi Beograd, Омладинских бригада 90, Нови Београд поднео је дана 06.10.2025. године, захтев за одлучивање о потреби процене утицаја затеченог стања на животну средину, Пројекта : БАЗНЕ СТАНИЦЕ мобилне телефоније на локацији „ Бела Црква 2 “(LTE800, GSM900, UMTS900, LTE2100), на Телекомовом антенском стубу, у ул. Доситејева бр.100, на катастарској парцели бр.10446/128, КО Бела Црква, на територији општине Бела Црква.

Увид у податке и документацију из захтева носиоца пројекта, може се извршити у згради Општинске управе општине Бела Црква, канцеларија број 40, у року од 15 дана од дана објављивања овог обавештења,  радним данима у времену од  8  до 13 часова.

У року од 15 дана од дана објављивања овог обавештења, заинтересована јавност може доставити мишљења о захтеву за одлучивање о потреби процене утицаја затеченог стања предметног пројекта на животну средину овом органу.

Општинска управа ће у року од десет дана од дана истека рока из става 3. овог обавештења донети одлуку о томе да ли је за предложени пројекат потребна процена утицаја затеченог стања на животну средину, о чему ће благовремено обавестити јавност.